DOI: 10.5279/dk-sa-dda-23162
title: Det Nationale Skizofreniprojekt (DNS), 5-års follow up, 2002-2005
title: The Danish National Schizophrenia Project, 5-year follow up, 2002-2005

description: Det Nationale Skizofreni Projekt er en prospektiv, komparativ multicenterundersøgelse af mennesker, der for første gang får diagnosticeret psykose af skizofren natur. Støttende psykodynamisk psykoterapi i tilgift til standardbehandling sammenlignes med standardbehandling.
      
      Der blev foretaget follow-up over fem år. Denne undersøgelse fra  2002 udgør projektets follow-up efter 5 år.
      
      Baggrunden for projektet var, at skizofreni er en meget omkostningskrævende sygdom for samfundet. I Danmark omfatter gruppen af skizofrene ca. 20.000 personer - nogle tusinde mere, hvis man indbefatter lidelser, der knytter sig til det skizofrene spektrum. Skizofreni er hyppigt en invaliderende lidelse, idet 50% af patienterne kun vil kunne klare sig med periodevise interventioner og/eller omfattende behandling. 20% af patienterne vil remittere med varierende intensitet af subjektivt oplevede grundsymptomer. De resterende 30% vil have langvarige dysfunktioner med sociale følger. Det er derfor vigtigt, ikke blot sundhedsmæssigt, men også økonomisk, at sætte ind overfor lidelsens sociale og psykiske konsekvenser.
      
      Der er bred enighed om, at tidlig intervention muliggør en bedre prognose. men endnu haves ikke tilstrækkelig viden til at fastlægge, hvorledes de farmakologiske, psykoterapeutiske og socialpsykiatriske behandlingsindsatser skal udøves og koordineres for at give den skizofrene person den bedst mulige prognose og menneskelige støtte i dagligdagen. Det er sandsynligt, at de forskellige interventioner må afpasses individuelt, og bl.a. psykoterapeutiske teknikker må modificeres for at give bedst muligt udbytte. Endnu er forskning i behandlingsindsatsen ved tidlig intervention relativ ny, og der forestår et stort udviklingsarbejde med videnskabeligt at fastlægge: hvilke behandlingsteknikker, anvendt på hvilket tidspunkt i forløbet af psykosen samt hvilke kombinationer af behandlinger, der er mest effektive overfor gruppen af skizofrene psykoser.
      
      Flere danske psykiatriske afdelinger, hvor tidlig intervention overfor skizofrene prioriteres, fandt det hensigtsmæssigt at deltage i en større undersøgelse.
      
      En undersøgelse, hvor flere afdelinger er involveret, har flere fordele:
      
      - tilstrækkeligt mange patienter kan inddrages til at forskellige patienttyper, eller behandlingsforløb kan sammenlignes
      
      - flere interventionsmetoder kan tages i anvendelse, såvel med henblik på udvikling som med henblik på   sammenligning
      
      - vidensudvikling og implementering heraf i forbindelse med projektet vil medvirke til at forbedre   behandlingskvaliteten på en række danske psykiatriske afdelinger
      
      - manualiserede interventionsmetoder vil blive indøvet og evalueret landet over, således at disse kan udvikles til et   kvalitativt acceptabelt niveau
      
      Et nationalt koordineret interventionsprojekt vil kunne drage fordel af regionalt organiserede bestræbelser i Sverige og Norge samt kunne drage nytte af resultaterne fra det finske nationale skizofreniprojekt, der efter 10år har fundet sin afslutning. Projektet vil tillige trække på tidligere indvundne erfaringer fra pilotprojektet "Nordic investigation of Psychotherapy of Schizophrenia in a Catchment Area".
      
      Formålet med undersøgelsen var:
      
      1) At undersøge videnskabeligt:
      
      a) hvor i behandlingssystemet personer med førstegangspsykose af skizofren type henvender sig
      
      b) hvilke karakteristika patienter med denne type førstegangspsykose har
      
      c) hvorledes forskellige behandlingsindsatser eventuelt fører til forskellige behandlingsresultater
      
      2) At udvikle og sikre kvaliteten af undersøgelses- og behandlingsformer, som kan tilbydes gruppen af unge     skizofrene, og som er mest hensigtsmæssige for at sikre en integreret behandlingsstrategi. Hertil henregnes     udviklingen af samarbejdet med sundhedsvæsenets primærsektor samt udviklingen og integrationen af de mange     behandlingselementer, der indgår i "treatment as usual"
      
      3) At skabe et netværk af de psykiatriske afdelinger (inkl. distriktsafdelinger og centre), der satser på en systematisk,     tidlig indsats over for gruppen af skizofrene
description: Se abstract
description: See abstract